Antanas Baranauskas

**Antanas Baranauskas** (latin: *Antonius Baranovski*, polsk: *Antoni Baranowski*; født 17. januar 1835 i Anykščiai i guvernementet Litauen-Vilno i keiserdømmet Russland; død 26. november 1902 i Anykščiai) var en litauisk dikter,  og fra 1897 katolsk biskop av Sejny. Han benyttet pseudonymene *Bangputys*, *Jurksztas Smalaūsis*, *Jurkštas*, *Smalaūsis* og *Baronas*.
## Liv og virke
### Bakgrunn
Antanas Baranauskas vokste opp i beskjedne materielle kår på landsbygden. Tidlig i ungdommen sendte foreldrene ham til en lokal menighetsskole. I dagboken sin beskrev han at han lærte polsk der mellom 1841 og 1843, og senere, mellom 1848 og 1851, russisk.

Hans første forsøk på å skrive poesi og rim på litauisk ble funnet i hans dagbøker. Senere gikk han på en ungdomsskole i Rumšiškės. I løpet av denne tiden skrev han sine første dikt på polsk.

### Forfatter på litauisk og polsk
I 1853 avsluttet han skolen og arbeidet som forfatter i forskjellige byer. På dette tidspunktet møtte han den litauiske poeten Karolina Praniauskaitė (polsk: Karolina Proniewska), en berømt forfatterinne fra Nedre Litauen, som han delte en forkjærlighet for poesien til Adam Mickiewicz med. Praniauskaitė foreslo for Baranauskas å skrive mer på det litauiske språk.

I 1856 prøvde Karolinas familie å skille paret ved å finansiere Baranauskas' inntreden i presteseminaret i Varniai (senere er det blitt en del av Vytautas Magnus-universitetet i Kaunas). Da han studerte der, fokuserte han på utviklingen av skrevne litauiske bøker og skrev en kommentar på litauisk og samogitisk: *«Apie lietuvių ir žemaičių kalbą»*. Dette var det første forsøk på å skille disse to litauiske dialektene skriftspråklig.

I løpet av sin tid som seminarist begynte Baranauskas å skrive dikt på litauisk. Et tidlig verk skrevet under Mickiewiczs innflytelse var *Anykščių šilelis* (Skoglunden i Anykščiai), der han beklager de utenlandske herremestres avskoging av Anykščiai-skogen. Litteraturkritikere anser det som en symbolsk referanse til litauiske bøker. Det sies at Baranauskas skrev diktet i sinne fordi hans redaktør Aleksander Gabszewicz hevdet at det litauiske språk ikke var vakkert nok til å skrive poesi, selv om historikere diskuterer om dette er mer en myte. Diktet *[[Laurynas Ivinskis]]* ble først publisert i 1861 og igjen i 1862 i *Laurynas Ivinskis' kalenderen.*

Han fullførte studiene fra 1858 til 1862 ved Det keiserlige romersk-katolske teologiske akademi i St. Petersburg med en høy akademisk grad i teologi.

### Prest
Den 24. mars 1862 ble han presteviet. Mellom 1863 og 1864 studerte han ved katolske fakulteter i München, Roma, Innsbruck og Leuven.

I 1871 arbeidet han ved seminaret i Kaunas og begynte å undervise i det litauiske språk. Han skrev en grammatikkbok på litauisk. Etter at Baranauskas reiste til Sejny, fikk han et betydelig ry fordi han var i stand til å forkynne både på polsk og litauisk. Han beskrev seg selv som *«gente Lithuanus, natione Polonus»* (født litauisk, polsk etter nasjonalitet).

Etter 1880, da han innså at til tross for alle løftene fra tsarens myndigheter, som ikke opphevet forbudet mot å trykke bøker på litauisk, konsentrerte han seg om sin oversettelse av Bibelen til litauisk.
### Hjelpebiskop i Žemaitija
Den 24. mars 1884 ble Antanas Baranauskas utnevnt til titulærbiskop av *Thespiae* og hjelpebiskop i Žemaitija. Han ble ordinert til biskop av biskopen av Lutsk, Szymon Marcin Kozłowski, den 24. juni samme år; medkonsekratorer var Anton Johann Zerr, hjelpebiskop i Tiraspol, og Cyril Lubowidzki, hjelpebiskop i Lutsk.
### Biskop av Sejmy
Den 2. august 1897 utnevnte pave Leo XIII ham til biskop av Sejny.

## Død, ihukommelse
Etter at han døde i Anykščiai den 26. november 1902, ble det reist et monument over ham i Sejny.

Den 16. januar 2014 ble asteroiden (169568) Baranauskas oppkalt etter ham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop *Antanas Baranauskas* ( 1835-1902) *1884

## Referanser